b'\n_START_ARTICLE_\nPhilipp R\xc3\xb6sler\n_START_SECTION_\nBiografija\n_START_PARAGRAPH_\nPhilipp R\xc3\xb6sler b\xc5\xabdamas 9 m\xc4\x97nesi\xc5\xb3 i\xc5\xa1 Vietnamo buvo atgabentas \xc4\xaf Vokietij\xc4\x85, kur buvo \xc4\xafvaikintas. U\xc5\xbeaugo Hamburge, Biukeburge ir Hanoveryje, kur 1992 m. Hanoverio Liuterio mokykloje baig\xc4\x97 abit\xc5\xabr\xc4\x85 bei prad\xc4\x97jo medicinin\xc4\x99 tarnyb\xc4\x85 Bundesvere. Studijavo medicin\xc4\x85 Hanoverio auk\xc5\xa1tojoje medicinos mokykloje. 1999 m. prad\xc4\x97jo gydytojo specializacijos studijas Hamburgo Bundesvero ligonin\xc4\x97je. 2002 m. apgyn\xc4\x97 disertacij\xc4\x85 i\xc5\xa1 i\xc5\xa1 kardiochirurgijos srities, medicinos moksl\xc5\xb3 daktaras._NEWLINE_Nuo 2009 m. vasario 18 d. \xc5\xbdemutin\xc4\x97s Saksonijos \xc5\xabkio, darbo ir transporto ministras bei ministro pirmininko pavaduotojas. Nuo 2009 m. iki 2011 m. Vokietijos sveikatos apsaugos ministras (jauniausias Merkel ministr\xc5\xb3 kabineto narys), 2011-2013 m. Vokietijos ekonomikos ministras._NEWLINE_Vokietijos katalik\xc5\xb3 centrinio komiteto Visuotinio susirinkimo narys._NEWLINE_R\xc3\xb6sler ved\xc4\x99s; nuo 2008 m. spalio augina 2 dukteris dvynukes.'